Die wêreld in foto's – 30 Mei 2017 | Maroela Media
'n Gesin in Islamabad geniet die koel water wat 'n stroom bied tydens 'n hittegolf wat Pakistan dié week getref het. 'n Rekord temperatuur van 53 °C is in die dorpie Turbat aangeteken. Foto: BK Bangash, AP
'n Siriese meisie pluk 'n Damaskus-roos in 'n dorpie genaamd, al-Marah. Die verbouing van dié beroemde roos het die afgelope ses jaar gekwyn in dié oorloggeteisterde land, maar nou lyk die toekoms vir dié plante in die Qalamoun-streek weer rooskleurig. Foto: Ammar Safarjalani, Xinhua
Besoekers aan Shishi neem Dinsdag deel aan waterpret tydens die draakbootfees in China se Fujian-provinsie. Foto: Song Weiwei, Xinhua
Branderplankryers geniet 'n mensgemaakte golf in München, Duitsland. Foto: Matthias Schrader, AP
Liu Huiying help met die jaarlikse rysoes in Wuzhishan in China se Hainan-provinsie. Foto: Shen Hong, Xinhua